text: Kairll, Herttoich van Gelre ind van Guylick ind Greve van Zutphen.
  Lieve, getrouwe. Soe twiste ind scelonged.i. verschil. sijn tusschen Wolff van Ruytenborch ther eenre, ind Hans Schaffer ther ander zijden, hercom̄ende van eyne leenguet, genoempt den Ruymeler, gelegen in onsen kerspell van Mauryck, heeft sich begevend.i. is gebeurd. dat Adolff van Ruytenberch Hanss vurg. to Culenborch as vurden Leenhern doen citeeren heefft, Hanss aldair nyet willē komen, pretendeerende 't selve guet nyet to Culenborch, dan totten van Palanth gehoeren solde, wairdurch eyne sententie tegen denselven Hanss gegain ind gegeven is, 't wellick hij vur ons as averleenheer t'kennē gegevē ind aengeroipen heeft. Sijn wij dairom̄e in raide geslatēd.i. besloten. die parthien quarta May neestcom̄en̄ vur onse mānen van leen to doen verhoēnd.i. verhooren. ind off deselve sententie van weerden sij, ind wie des mit recht Richter sijn sall to erkennē. Bevelen u dairom̄e guetlick, gij techen May neestcomen̄ bynnen onser stat alhyr komt ind savontz inder herbergen zijdt, umb sandē daeghz mit sampt andē onse man̄ van Leen, die alsdan oick hyr verscrevē sijn, die saicke to verhoēn ind dair inne t'helpen erkennen as recht ind behoēn sall. Hyrinne en lait geen gebreck vallen: want wij ons gensselick dair toe verlaten. Gegeven in onser stat Arnhem den xvij dach Aprilis, anno mdxxj.
  Charlis.
  H. van Amstell.
  
  De superscriptie was: Unsen lieven, getrouwen Jaspar van Lienden, Hē tot Hymmen ind Blitterwijck.
  (Copie.)